นางงามจักรวาล 2025

นางงามจักรวาล 2025 () เป็นการประกวดนางงามจักรวาลครั้งที่ 74 มีกำหนดจัดประกวดรอบตัดสินในวันที่ 21 พฤศจิกายน ค.ศ. 2025 ณ ชาเลนเจอร์ ฮอลล์ 2 ศูนย์แสดงสินค้าและการประชุม อิมแพ็ค เมืองทองธานี อำเภอปากเกร็ด จังหวัดนนทบุรี ในประเทศไทย โดยเป็นครั้งที่ 4 ที่ประเทศไทยเป็นเจ้าภาพจัดการประกวดนางงามจักรวาล ต่อจากปี 1992, 2005 และ 2018 โดยวิกทอแอร์ แคร์ ไทล์วี จากเดนมาร์ก ได้สวมมงกุฎให้แก่ฟาติมา บอสช์ จากเม็กซิโก เป็นผู้สืบทอดตำแหน่ง

 เบื้องหลัง 

 เจ้าภาพและวันที่ 
เมื่อวันที่ 16 พฤศจิกายน 2024 ในการประกวดนางงามจักรวาล 2024 ราอูล โรชา คานตู เจ้าของเลกาซี่ โฮลดิ้ง กรุ๊ป ยูเอสเอ อิงค์ ซึ่งเป็นเจ้าของร่วมขององค์การนางงามจักรวาล ได้ประกาศว่าการประกวดนางงามจักรวาลครั้งที่ 74 อาจจัดขึ้นในประเทศใดประเทศหนึ่งที่ผ่านการคัดเลือก ระหว่างอาร์เจนตินา คอสตาริกา สาธารณรัฐโดมินิกัน โมร็อกโก อินเดีย แอฟริกาใต้ สเปน หรือไทย ต่อมาเมื่อวันที่ 7 กุมภาพันธ์ 2025 องค์การนางงามจักรวาลได้ประกาศว่าประเทศที่ได้รับการคัดเลือกเป็นเจ้าภาพการประกวดครั้งที่ 74 ลดเหลือคอสตาริกา สาธารณรัฐโดมินิกัน สเปน แอฟริกาใต้ และไทย รวมถึงมีฟิลิปปินส์และไนจีเรียมาเพิ่มด้วย

ในที่สุด วันรุ่งเช้าของวันที่ 8 กุมภาพันธ์ 2025 องค์การนางงามจักรวาลได้ประกาศอย่างเป็นทางการว่า ประเทศไทย จะเป็นเจ้าภาพการประกวดนางงามจักรวาลครั้งที่ 74 นี้ โดยแบ่งเป็นการเก็บตัวใน 3 พื้นที่ ได้แก่ กรุงเทพมหานคร เมืองพัทยา (จังหวัดชลบุรี) และ จังหวัดภูเก็ต และมีกำหนดจัดการประกวดรอบตัดสินในวันที่ 21 พฤศจิกายน 2025 ณ ศูนย์แสดงสินค้าและการประชุม อิมแพ็ค เมืองทองธานี อำเภอปากเกร็ด จังหวัดนนทบุรี ทั้งนี้ จะเป็นการเป็นเจ้าภาพจัดการประกวดนางงามจักรวาลของประเทศไทยเป็นครั้งที่ 4 ต่อจากปี 1992, 2005 และ 2018 

วันที่ 6 มีนาคม 2025 ณวัฒน์ อิสรไกรศีล ประธานเจ้าหน้าที่บริหารของบริษัท มิสแกรนด์ อินเตอร์เนชั่นแนล จำกัด (มหาชน) ได้ออกมาประกาศว่าเป็นผู้ได้รับสิทธิ์การจัดการประกวดนางงามจักรวาลครั้งที่ 74 หลังจากก่อนหน้านี้ได้รับสิทธิ์การจัดการประกวดมิสยูนิเวิร์สไทยแลนด์เป็นระยะเวลา 5 ปี เริ่มตั้งแต่มิสยูนิเวิร์สไทยแลนด์ 2568 โดยมีการแถลงข่าวอย่างเป็นทางการเมื่อวันที่ 13 มีนาคม 2025 และในงานแถลงข่าวดังกล่าว ณวัฒน์ได้ประกาศสถานที่จัดการประกวดในรอบพรีลิมินารีและรอบสุดท้ายอย่างเป็นทางการ คือ อาคารชาเลนเจอร์ ฮอลล์ 2 ทั้งนี้ สาเหตุที่ณวัฒน์ไม่เลือกจัดการประกวดที่อิมแพ็ค อารีน่า เมืองทองธานี แบบ 2 ครั้งหลังสุด (2005 และ 2018) เนื่องจากในวันประกวดนั้นมีผู้เช่ารายอื่นจองอาคารดังกล่าวไว้จัดกิจกรรมของตนเองแล้ว และถูกจองไว้เต็มจนถึงปีถัดไป รวมถึงมีความจุน้อยกว่าอิมแพ็ค ชาเลนเจอร์ ส่วนที่นั่งของผู้ชมนั้นจะก่อสร้างด้วยวิธีการยกพื้นขึ้น โดยในเบื้องต้น บมจ.มิสแกรนด์ อินเตอร์เนชั่นแนล จ่ายค่าเช่าพื้นที่จำนวน 14 ล้านบาท

หลังสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จสวรรคตเมื่อวันที่ 24 ตุลาคม 2025 วันถัดมา (25 ตุลาคม 2025) บมจ.มิสแกรนด์ อินเตอร์เนชั่นแนล ได้ออกแถลงการณ์ว่า การประกวดนางงามจักรวาลจะยังคงดำเนินไปตามกำหนดการเดิมระหว่างวันที่ 2 – 21 พฤศจิกายน 2025 เนื่องจากได้เตรียมงานและดำเนินงานมาเป็นระยะเวลาหนึ่งแล้ว รวมถึงผู้เข้าประกวดและทีมงานบางส่วนจากต่างประเทศได้เดินทางมาถึงประเทศไทย แต่จะมีการปรับรูปแบบและกิจกรรมต่าง ๆ ให้เหมาะสมกับสถานการณ์ พร้อมปฏิบัติตามแนวทางและคำแนะนำจากรัฐบาล

 รูปแบบการประกวด 
การคัดเลือกผู้เข้าประกวดในปีนี้พิจารณาจากผลงานใน 4 รอบหลัก ได้แก่ รอบสัมภาษณ์ส่วนตัว รอบชุดประจำชาติ รอบชุดราตรี และรอบชุดว่ายน้ำ กระบวนการตัดสินจะเน้นความยุติธรรมและความโปร่งใสในการประเมินผลผู้เข้าประกวดทุกคน

การประกวดในปีนี้ได้เปิดตัวระบบการโหวตออนไลน์สำหรับรางวัลพิเศษหลายรายการผ่านทางแอปพลิเคชัน Miss Univers ซึ่งนับเป็นครั้งแรกที่รางวัลมิตรภาพ จะถูกตัดสินจากการโหวตออนไลน์ของสาธารณชน

ธีมของการประกวดในปีนี้คือ “พลังแห่งความรัก” ซึ่งเน้นย้ำถึงความเห็นอกเห็นใจ ความสามัคคี และภาวะผู้นำของผู้หญิงจากหลากหลายวัฒนธรรม องค์กรมิสยูนิเวิร์สกล่าวว่าธีมนี้มุ่งส่งเสริมให้การประกวดมุ่งเน้นไปที่การสนับสนุนและการเป็นตัวแทนระดับโลกมากขึ้น

 คณะกรรมการคัดเลือก 
 รอบพรีลิมมินารี 
 อันเดรอา เมซา – พิธีกร นางแบบ ชาวเม็กซิกัน และนางงามจักรวาล 2020
 ชารอน ฟอนเซกา – นางแบบ นักแสดง และนักธุรกิจชาวเวเนซุเอลา
 อิสมาเอล คาล่า – นักข่าว นักเขียน และที่ปรึกษาที่มีชื่อเสียงด้านความฉลาดทางอารมณ์และภาวะผู้นำ ชาวคิวบา สัญชาติแคนาดา–อเมริกัน
 ชลิดา เถาว์ชาลี – พิธีกร นักแสดง ผู้ทรงอิทธิพลด้านสุขภาพ และนางสาวไทย 2541 ชาวไทย
 หลุยส์ เฮเรเดีย – นักร้อง พิธีกร ชาวฟิลิปปินส์
 นาตาลี เกลโบวา – พิธีกร นางแบบ นักเขียน ชาวแคนาดา และนางงามจักรวาล 2005
 สาวิณี ปะการะนัง – นางสาวไทย 2527 และผ่านเข้ารอบ 10 คนสุดท้าย นางงามจักรวาล 1984 ชาวไทย
 ฟ้ารุ่ง ยุติธรรม – นักพัฒนาบุคลิกภาพ นางแบบ นักแสดง และมิสไทยแลนด์ยูนิเวิร์ส 2007 และผ่านเข้ารอบ 15 คนสุดท้าย นางงามจักรวาล 2007 ชาวไทย

 รอบไฟนอล 
 อันเดรอา เมซา – พิธีกร นางแบบ ชาวเม็กซิกัน และนางงามจักรวาล 2020
 ชารอน ฟอนเซกา – นางแบบ นักแสดง และนักธุรกิจชาวเวเนซุเอลา
 อิสมาเอล คาล่า – นักข่าว นักเขียน และที่ปรึกษาที่มีชื่อเสียงด้านความฉลาดทางอารมณ์และภาวะผู้นำ ชาวคิวบา สัญชาติแคนาดา–อเมริกัน
 ไซนา เนห์วาล – นักกีฬาแบดมินตันหญิง เจ้าของเหรียญโอลิมปิก ชาวอินเดีย
 ชลิดา เถาว์ชาลี – พิธีกร นักแสดง ผู้ทรงอิทธิพลด้านสุขภาพ และนางสาวไทย 2541 ชาวไทย
 หลุยส์ เฮเรเดีย – นักร้อง พิธีกร ชาวฟิลิปปินส์
 นาตาลี เกลโบวา – พิธีกร นางแบบ นักเขียน ชาวแคนาดา และนางงามจักรวาล 2005
 มินิโยธาโบ ฟรานซิสกา บาโลยี – ผู้บัญชาการ ชาวซิมบับเว

ผลการประกวด
 ผลการประกวด ผู้เข้าประกวด นางงามจักรวาล 2025 – ฟาติมา บอสช์รองอันดับ 1 – ปวีนา ซิงห์รองอันดับ 2  – เอสเตฟานิ อาบาซาลิรองอันดับ 3 – อาห์ติซา มานาโลรองอันดับ 4 – โอลิเวีย ยาเซ (สละตำแหน่ง)12 คนสุดท้าย – อินนา มอลล์
 – เจ้า หน่า
 – วาเนซซา ปูลการิน
 – ลีนา ลัวเซส
 – โอเฟลี เมซีโน
 – จูเลีย คลูเอตต์
 – ซาเชลี อลิเซีย30 คนสุดท้าย – แทงเกีย เมธิลา
 – กาบรีแยลา ลาแซร์ดา
 –แจมี แวนเดนเบิร์ก
 – มาไฮลา ร็อธ
 – ลอรา ก์ญาโตวิช
 – เจนนิเฟอร์ เวนทูรา
 – แอฟว์ ฌีล
 – 	รัสเชล ปาซ
 – คะโอริ ฮะชิโมโตะ
ลาติน – ยามิเล็กซ์ เอร์นันเดซ
 – มะนิกา วิศวกรรมา
 – นาตาลี ม็อกเบลซาดา
 – อิตซา กัสติโย
 – นาดีน อายูบ
 – ยานีนา โกเมซ §
 รวันดา – โซลานช์ ตูอีชิเม เกอิตา
 – ออเดรย์ เอ็กเคิร์ต
 – ลีชานดา โมยาส

 § – ผ่านเข้ารอบ 30 คนสุดท้ายจากการโหวตออนไลน์ People’s Choice Award

 คอนติเนนทอลควีนส์ 
 รางวัล ผู้เข้าประกวดนางงามจักรวาลแห่งทวีปแอฟริกาและโอเชียเนีย – โอลิเวีย ยาเซ (สละตำแหน่ง)นางงามจักรวาลแห่งทวีปยุโรปและตะวันออกกลาง – จูเลีย คลูเอตต์นางงามจักรวาลแห่งทวีปเอเชีย – เจ้า หน่านางงามจักรวาลแห่งทวีปอเมริกา – เอสเตฟานิ อาบาซาลิ

 รางวัลพิเศษ 
 รางวัล ผู้เข้าประกวดนางงามมิตรภาพ 
 – เจเรน อาร์สลันชุดประจำชาติยอดเยี่ยม – อาห์ติซา มานาโลขวัญใจช่างภาพ – มาไฮลา ร็อธBest Skin Award – แซนลี หลิวPeople’s Choice Award 
 – ยานีนา โกเมซ

 Beyond The Crown 
 รางวัล ผู้เข้าประกวดอันดับที่ 1 
 – ยานีนา โกเมซอันดับที่ 2 – นาตาลี ม็อกเบลซาดาอันดับที่ 3 – อาห์ติซา มานาโล
 หมายเหตุ ทุกรางวัลมาจากการโหวตออนไลน์ทั้งหมด

 รางวัลพิเศษผู้อำนวยการกองประกวดระดับชาติ 
 รางวัล ผู้อำนวยการกองประกวดระดับชาติBest National Pageant(ผู้อำนวยการกองประกวดระดับชาติยอดเยี่ยม) มิสยูนิเวิร์สฟิลิปปินส์ – โยนาส อันโตนิโอ กัฟฟัด

 ความขัดแย้ง 
 ความขัดแย้งระหว่างเก็บตัวการประกวด 
วันที่ 2 พฤศจิกายน 2025 เพจมิสยูนิเวิร์ส ได้ออกแถลงการณ์ เตือนกิจกรรม Special Dinner & Talk Show ซึ่งมีการเปิดให้แฟนนางงามทั่วโลกโหวตเพื่อให้คนที่ชอบได้ดินเนอร์พิเศษ ผ่านเพจมิสยูนิเวิร์สไทยแลนด์ ว่ามีการโปรโมตแอบอ้างชื่อ โลโก้ เครื่องหมายการค้าของมิสยูนิเวิร์สโดยไม่ได้รับอนุญาตจากนั้นเพจมิสยูนิเวิร์สไทยแลนด์ ได้ออกแถลงการณ์ยืนยันว่ากิจกรรมดังกล่าวคือกิจกรรมสปอนเซอร์ ซึ่งเป็นส่วนหนึ่งของแผนการตลาดอย่างเป็นทางการที่ได้รับอนุญาตสำหรับประเทศเจ้าภาพ ในฐานะผู้ได้รับสิทธิ์ในการเป็นเจ้าภาพอย่างเป็นทางการ อย่างไรก็ตาม งานดังกล่าวได้ถูกยกเลิกในวันที่ 6 พฤศจิกายน 2025

วันถัดมา องค์กรนางงามจักรวาล (MUO) ได้มีการให้นางงามผู้เข้าประกวด ถ่ายทำภาพประชาสัมพันธ์เว็บไซต์กาสิโนออนไลน์ ภายในบริเวณโรงแรมที่พักของผู้เข้าประกวด ทำให้หน่วยรักษาความปลอดภัยเข้าแจ้งเจ้าหน้าที่ตำรวจเข้าตรวจสอบ หลังจากนั้น ณวัฒน์ อิสรไกรศีล ประธานคณะเจ้าภาพจัดการประกวด เดินทางไปให้ปากคำ และลงบันทึกประจำวันว่าไม่มีส่วนเกี่ยวข้องกับการกระทำดังกล่าว ณ สถานีตำรวจนครบาลวัดพระยาไกร ถนนเจริญกรุง ทั้งนี้ เจ้าหน้าที่ตำรวจได้ให้คู่กรณีมาชี้แจง และหารือกันประเด็นดังกล่าวด้วย ภายหลังจากการพูดคุยเบื้องต้นจะมีการลงบันทึกประจำวันไว้ก่อน ถ้าเกิดความเสียหายจะมาแจ้งความกรณีกระทำผิดกฎหมาย และต่อมาคณะเจ้าภาพจัดการประกวดของไทยได้ออกแถลงการณ์ชี้แจงว่าไม่มีส่วนเกี่ยวข้องใด ๆ ทั้งสิ้น กับกิจกรรมดังกล่าว

ต่อมาวันที่ 4 พฤศจิกายน 2025 ระหว่างการประชุมเตรียมความพร้อมสำหรับการประกวด ได้เกิดเหตุการณ์ความตึงเครียดขึ้นภายในห้องประชุม หลังจากมีข้อโต้เถียงระหว่างผู้จัดงานชาวไทยกับผู้เข้าประกวดบางราย โดยรายงานจากเพจเฟซบุ๊ก Missosology ระบุว่า ตัวแทนจากประเทศเม็กซิโกถูกสอบถามถึงเหตุผลที่ปฏิเสธการถ่ายภาพกับสปอนเซอร์ของกองประกวด แต่กลับไปร่วมถ่ายกับสถานีโทรทัศน์ เตเลมุนโด แทน เหตุการณ์ดังกล่าวนำไปสู่การโต้ตอบและการขอให้ออกจากห้องประชุม ซึ่งผู้เข้าประกวดรายดังกล่าวเดินออกไปพร้อมน้ำตา จากนั้นมีผู้เข้าประกวดจากหลายประเทศเดินออกจากห้องตามไป ทั้งนี้ผู้จัดได้สั่งให้บันทึกรายชื่อผู้ที่อยู่และผู้ที่ออกจากห้อง หลังพบว่ามีผู้เข้าประกวดบางคนพาช่างแต่งหน้าและทำผมส่วนตัวมาด้วย ซึ่งขัดกับข้อกำหนดของกองประกวด ต่อมาทีมงานจากกองประกวดมิสยูนิเวิร์สไทยแลนด์ได้ประสานงานกับองค์กรหลักเพื่อคลี่คลายสถานการณ์ และเหตุการณ์ดังกล่าวยุติลงด้วยความเรียบร้อย

 ข้อถกเถียงของผลการประกวด 
กระแสวิพากษ์วิจารณ์และข้อกล่าวหาเรื่องความผิดปกติที่เกิดขึ้นหลังจากการชนะการประกวดของ ฟาติมา บอช จากเม็กซิโก ในการประกวดนางงามจักรวาล 2025 ซึ่งจัดขึ้นที่จังหวัดนนทบุรี ประเทศไทย ผลการตัดสินก่อให้เกิดความไม่พอใจจากผู้ชม กรรมการ และแฟนคลับการประกวดจากทั่วโลก

ปัญหาสำคัญมาจากการที่กรรมการการประกวด โอมา ฮาร์ฟูช ได้ประกาศลาออกก่อนการประกวดรอบตัดสิน โดยอ้างว่ามีคณะกรรมการไม่เป็นทางการได้คัดเลือกผู้เข้ารอบ 30 คนล่วงหน้าโดยไม่ได้รับการมีส่วนร่วมจากคณะกรรมการอย่างเป็นทางการ คำกล่าวของโอมา ทำให้เกิดข้อกล่าวหาว่าการประกวดขาดความโปร่งใสและผลการประกวดอาจถูกกำหนดไว้ล่วงหน้า องค์กรนางงามจักรวาลปฏิเสธข้อกล่าวหาเหล่านี้ โดยยืนยันว่าขั้นตอนการตัดสินเป็นไปตามระเบียบการปฏิบัติที่กำหนด

การวิพากษ์วิจารณ์เพิ่มเติมมุ่งไปที่ความขัดแย้งทางผลประโยชน์ โดยมีคำกล่าวอ้างในหมู่แฟนคลับ ว่าการชนะของ ฟาติมา บอช อาจได้รับอิทธิพลจากความสัมพันธ์ทางธุรกิจหรือความสัมพันธ์ส่วนตัวภายในองค์กรการประกวด แม้จะไม่มีหลักฐานอย่างทางการปรากฏ แต่ข้อกล่าวหาเหล่านี้ยิ่งเพิ่มความสงสัยของสาธารณชนต่อความยุติธรรมของผลการประกวด

หลังเสร็จสิ้นการประกวด สถานการณ์ในโซเชียลมีเดียส่วนใหญ่เป็นด้านลบ ผู้ชมตั้งคำถามเกี่ยวกับความยุติธรรมของการแข่งขันและแสดงความไม่พอใจกับกระบวนการตัดสิน หลุยส์ เฮเรเดีย คณะกรรมการจากฟิลิปปินส์ และนาตาลี เกลโบวา นางงามจักรวาล 2005 ก็โพสต์ในโซเชียลมีเดียถึงความผิดปกติของผลการประกวด ขณะที่อันเดรอา เมซา นางงามจักรวาล 2020 ถูกแสดงให้เห็นว่ามีสีหน้าท่าทีที่ไม่พอใจในช่วงเวลาที่มีการสวมมงกุฎให้ ฟาติมา บอช เหตุการณ์นี้นำไปสู่ข้อถกเถียงในวงกว้างเกี่ยวกับการกำกับดูแล ความโปร่งใส และจริยธรรมในเวทีประกวดความงามระดับนานาชาติ

 ผู้เข้าประกวด 
ผู้เข้าประกวดทั้ง 118 คนที่ได้รับการยืนยันให้เข้าประกวดรายการนี้
ประเทศ/ดินแดนผู้เข้าประกวดอายุบ้านเกิด แองโกลา มารีอา กุญญา 22 ลูอันดา  อาร์เจนตินา อัลดานา มัสเซต 25 วัลเล มาเรีย  อาร์มีเนีย เพกกี การาเบเกียน 31 ลอสแอนเจลิส  อารูบา แฮนนาห์ อาเรนดส์ 28 ซาวาเนตา  ออสเตรเลีย เล็กซี่ แบรนท์ 21 บริสเบน  บาฮามาส มาลีเค โบว์ 24 เกาะแกรนด์บาฮามา  บังกลาเทศ แทงเกีย เมธิลา 33 ธากา  เบลารุส อาเลนา คูเชอรุก 18 อาโกรทาวน์  เบลเยียม คาเรน เจนเซ่น 24 โลมเมิล  เบลีซ อิซาเบลลา ซาบาเนห์ 21 อินดีเพนเดนซ์  โบลิเวีย เยสซิกา เฮาเซอร์มันน์ 24 มักดาเลนา  โบแนเรอ นิโคล ไพลิเคอร์-วิสเซอร์ 42 กราเลินไดก์  บอตสวานา ลิลเลียน อันดรีส์ 29 กาโบโรเน  บราซิล กาบรีแยลา ลาแซร์ดา 24 เตเรซีนา  หมู่เกาะบริติชเวอร์จิน โอลิเวีย ฟรีแมน 22 โรดทาวน์  บัลแกเรีย กาบี้ กูฮา 27 มาร์แซย์  กัมพูชา เนียรี โสเจียตา ไท 30 พนมเปญ  แคนาดา แจมี แวนเดนเบิร์ก 29 เลธบริดจ์  กาบูเวร์ดี พริสซี โกเมส 32 ทาร์ราฟาล  หมู่เกาะเคย์แมน ตาฮีที ซีมัวร์ 22 บ็อดเดนทาวน์  ชิลี อินนา มอลล์ 28 วิตาคูรา  จีน เจ้า หน่า 20 ปักกิ่ง  โคลอมเบีย วาเนซซา ปูลการิน 34 เมเดยิน  คอสตาริกา มาไฮลา ร็อธ 26 คาฮุยต้า  โกตดิวัวร์โอลิเวีย ยาเซ 27 ยามูซูโกร  โครเอเชีย ลอรา ก์ญาโตวิช 23 ซาดาร์  คิวบา ลีนา ลัวเซส 22 ไมแอมี  กูราเซา คามิลล์ โธมัส 26 วิลเลมสตัด  เช็กเกีย  มิคาเอลา โทมาโนวา 27 ปราก  สาธารณรัฐประชาธิปไตยคองโก ดอร์คัส ดีเอนดา 31 กินชาซา  เดนมาร์ก โมนิก ซอนน์ 21 โคเปนเฮเกน  สาธารณรัฐโดมินิกัน เจนนิเฟอร์ เวนทูรา 27 บาราโอนา  เอกวาดอร์ นาเดีย เมฆียา  29 กัวยากิล  อียิปต์ ซาบรีนา มาเกต 23 คีชีเนา  เอลซัลวาดอร์ กิวเลีย ซาโนนี 20 ซานซัลวาดอร์  อิเควทอเรียลกินี คาร์เมน โอบามา 19 มงโกโม  เอสโตเนีย บริกิตตา ชาบัค 28 ทาลลินน์  ฟินแลนด์ ซาราห์ จาฟเช 22 เฮลซิงกิ ฝรั่งเศส แอฟว์ ฌีล 22 ควาดีเปร  กานา แอนโดรเมดา ปีเตอร์ส 37 เคปโคสต์  สหราชอาณาจักร ดาเนียลล์ ลาติเมอร์ 36 แบร์รี่  กรีซ แมรี ฮาโดซิพาฟลู 31 เอเลฟซินา  กัวเดอลุป โอเฟลี เมซีโน 26 มอร์น-อา-โล  กัวเตมาลา รัสเชล ปาซ 24 กัวเตมาลาซิตี  กินี ตีกุยดังก์เก เบเรเต 23 โคนาครี  กายอานา จันดินี บาลจอร์ 22 จอร์จทาวน์  เฮติ เมลิสซา ซาปินิ 22 นอร์ธแอตเทิลโบโร  ฮอนดูรัส อเลฮานดรา ฟูเอนเตส 31 โอลันโช  ฮ่องกง ลิซซี่ ลี่ 27 ฮ่องกง  ฮังการี คินโช เดอเชญี 21 บูดาเปสต์ อินเดีย มะนิกา วิศวกรรมา 22 ศรีกังคานาการ์  อินโดนีเซีย แซนลี หลิว 29 เด็นปาซาร์  อิรัก ฮานิน อัล-กอรีชี  27 แบกแดด  ไอร์แลนด์ อาทยา ศรีวัสตวะ 18 กอลเวย์  อิสราเอล เมลานี ชิราซ 26 ซีซาเรีย  อิตาลี ลูซิลลา โนริ 26 อันซีโอ  ญี่ปุ่น คะโอริ ฮะชิโมโตะ 21 โทจิงิ คาซัคสถาน ดานา อัลมัสโซวา 20 คอสตาไน  คอซอวอ โดเรอา ชาลา 24 ลิงคอล์น คีร์กีซสถาน แมรี่ กูวาโกวา 19 บิชเคก  ลาว ลัดตะนา หมั้นวิไล 31 สาละวัน ลาติน ยามิเล็กซ์ เอร์นันเดซ 29 เพิร์ธแอมบอย  ลัตเวีย เมลดรา โรเซนเบิร์ก 29 รีกา  เลบานอน ซาราห์ บูจาอูเด 20 เจเดห์  มาเก๊า คริสเตน เฟิง 23 มาเก๊า  มาเลเซีย โคลอี ลิม 27  กัวลาลัมเปอร์  มอลตา จูเลีย คลูเอตต์ 27 ฟลอเรียน่า  มาร์ตินีก เซเรีย อาบาตุชชี 31 เชลเชอร์  มอริเชียส ออเรลี อัลซินดอร์ 31  เซนต์ปิแอร์  มายอต นูรียา อะบูโทอิฮี 25 มามูดซู  เม็กซิโก ฟาติมา บอสช์ 24 เตอาปา  มอลโดวา มาเรียนา อิกนัต 24 คีชีเนา  พม่า เมียต ยาดานา โซ 22 มัณฑะเลย์  นามิเบีย โจฮันนา สวาร์ตบอย 27 วาลกราส  เนปาล สันญา อธิการิ 23 กาฐมาณฑุ  เนเธอร์แลนด์ นาตาลี ม็อกเบลซาดา 28 อัมสเตอร์ดัม  นิวซีแลนด์ แอบบิเกล สเตอร์จิน 28 ออกแลนด์  นิการากัว อิตซา กัสติโย 29 มานากัว  ไนจีเรีย เบซิล โอนยินเยชิ 25 อานามบรา  นอร์เวย์ ลีโอโนรา ลิสกลิมต์-เรอด์ลันด์ 19 นอร์ดสแตรนด์  ปากีสถาน โรมะ เรียซ 24 ลาฮอร์  ปาเลสไตน์ นาดีน อายูบ 30 รอมัลลอฮ์ ปานามา เมียร์นา กาบัลลินี 22 ชิริกิ ปารากวัย ยานีนา โกเมซ 28 อาซุนซิออน  เปรู คาร์ลา บาซิกาลูโป 33 ลิมา  ฟิลิปปินส์ อาห์ติซา มานาโล 28 แคนเดลาเรีย  โปแลนด์ เอมิลี เรง 19 ชิคาโก  โปรตุเกส คามิลา วิโตริโน 26 เซตูบัล  ปวยร์โตรีโก ซาเชลี อลิเซีย 25 ซานฮวน  โรมาเนีย คาทาลินา เจค็อบส์ 28 บาเกิว  รัสเซีย อนาสตาเซีย เวนซา 22 มอสโก  รวันดา โซลานช์ ตูอีชิเม เกอิตา 42 คิกาลี  เซนต์ลูเซีย ไชแอนน์ สมิธ 21 เขตมีกู  เซเนกัล คามิลลา เดียญ 28 ดาการ์  เซอร์เบีย เอเลนา เอโกโรวา 28 ยาคูเตีย  สิงคโปร์ แอนนิกา ซาเกอร์ 25 สิงคโปร์  สโลวาเกีย วิกตอเรีย กืลโลวา 20 บราติสลาวา  สโลวีเนีย ฮานา เคลาต์ 28 เซมเปเตอร์  แอฟริกาใต้ เมลิสซา นายิมูลิ 29 บัตเตอร์เวิร์ธ  เกาหลีใต้ ซู-ยอน ลี 30 คย็องซังเหนือ  สเปน อันเดรอา วาเลโร 28 อาโกรุญญา  ศรีลังกา ลิฮาชา ลินด์เซย์-ไวท์ 27 โคลัมโบ  สวีเดน ดาเนียลลา ลุนด์ควิสต์ 26 คัลมาร์  สวิตเซอร์แลนด์ นาอีมา อาโกสตา 20 ตีชีโน  แทนซาเนีย ไนแซ โยนา 28 ดาร์-เอส-ซาลาม  ไทย ปวีนา ซิงห์ 29 เชียงใหม่  ตรินิแดดและโตเบโก ลาติฟาห์ มอร์ริส 31 ชากวานาส  ตุรกี เจเรน อาร์สลัน 26 อิสตันบูล  หมู่เกาะเติกส์และเคคอส เบรอนีซ ดิกเกนสัน 22 ซอล์ทเคย์  ยูเครน โซฟียา ทคาชุก 25 ริวแน  สหรัฐอาหรับเอมิเรตส์ มาเรียม โมฮัมเหม็ด 26 ดูไบ  สหรัฐ ออเดรย์ เอ็กเคิร์ต 23 ลิงคอล์น  หมู่เกาะเวอร์จินของสหรัฐ บริตทานี โรบินสัน 33 นอร์ธไซด์  อุรุกวัย วาเลเรีย บาลาดัน 24 มอนเตวิเดโอ  เวียดนาม เหงียน ฮวง เกียง 33 ฮานอย  เวเนซุเอลา เอสเตฟานิ อาบาซาลิ 25 ซิวดัด กัวยานา  แซมเบียคูนดา มวามูลิมา 30 ลูซากา  ซิมบับเว ลีชานดา โมยาส 27 กเวรู

 หมายเหตุ 
 เข้าร่วมครั้งแรก 

  ลาติน
  มายอต

  รวันดา

 กลับมาเข้าร่วม 

เข้าร่วมประกวดครั้งล่าสุดในปี ค.ศ. 2017:


เข้าร่วมประกวดครั้งล่าสุดในปี ค.ศ. 2021:

เข้าร่วมประกวดครั้งล่าสุดในปี ค.ศ. 2022:

  เฮติ
เข้าร่วมประกวดครั้งล่าสุดในปี ค.ศ. 2023:




 เปลี่ยนตัว 
  – เดโบราห์ เจมา เดิมได้รับตำแหน่ง มิสยูนิเวิร์สสาธารณรัฐประชาธิปไตยคองโก 2025 แต่ถูกถอดออกจากตำแหน่งในภายหลัง เนื่องจากปฏิเสธที่จะเซ็นสัญญาบังคับที่ทางกองประกวดระดับชาติกำหนดให้ โดยดอร์คัส ดีเอนดา ได้รับการแต่งตั้งให้ปฏิบัติหน้าที่แทน
  – ซิเลห์เล เลเตรน ได้ประกาศลาออกจากตำแหน่ง มิสยูนิเวิร์สตรินิแดดและโตเบโก 2025 เนื่องจากเหตุผลส่วนตัว โดยลาติฟาห์ มอร์ริส รองอันดับ 1 ได้รับการแต่งตั้งให้ปฏิบัติหน้าที่แทน
  – โอลิเวีย มิคูลสกา จากประเทศโปแลนด์ เดิมมีกำหนดที่ได้เป็นตัวแทนประเทศเข้าร่วมการประกวด อย่างไรก็ตาม เธอจะถูกแทนที่โดยเอมิลี เรง ด้วยตัวแทนคนใหม่จากเวที Miss Polonia
  จีน – ซู๋เหอ โห่ว เดิมมีกำหนดได้เป็นตัวแทนประเทศเข้าร่วมการประกวด อย่างไรก็ตามเธอได้ถอนตัวออกจากการประกวดด้วยเหตุผลส่วนตัว โดย เจ้า หน่า ได้รับการแต่งตั้งให้ปฏิบัติหน้าที่แทน

 ถอนตัว 
  – ซาฮาร์ บิเนียซ ถอนตัวออกจากการแข่งขัน โดยให้เหตุผลว่ามีกังวลต่อความปลอดภัยของผู้อำนวยการกองประกวดประจำชาติ หลังมีรายงานว่าผู้อำนวยการดังกล่าวถูกควบคุมตัวในประเทศอิหร่าน
  แคเมอรูน – โจเซียน โกลองกา ถอนตัวออกจากการประกวดโดยไม่ทราบสาเหตุ
  เยอรมนี – ไดอานา ฟาสต์ ถอนตัวออกจากการประกวดโดยไม่ทราบสาเหตุ
  มาซิโดเนียเหนือ – อีมัน โททิก ถอนตัวออกจากการประกวดโดยไม่ทราบสาเหตุ
  ซูรินาม – เชียร่า แว็ยน์ต็อยน์ ถอนตัวออกจากการประกวดโดยไม่ทราบสาเหตุ
  แอลเบเนีย – ฟลาเวีย ฮาริซาจ ถอนตัวออกจากการประกวดโดยไม่ทราบสาเหตุ ก่อนรอบตัดสิน
  ไอซ์แลนด์ – เฮเลน่า โอคอนเนอร์ ถอนตัวออกจากการประกวด เนื่องจากมีอาการป่วย
  จาเมกา – แกเบรียล เฮนรี ถอนตัวออกจาการประกวดเนื่องจากมีอาการบาดเจ็บที่ศีรษะ เกิดจากการตกเวทีระหว่างการแข่งขันรอบพรีลิมมินารี

 เชิงอรรถ 

 อ้างอิง 

 แหล่งข้อมูลอื่น 


หมวดหมู่:นางงามจักรวาล
2025
หมวดหมู่:การประกวดความงามในปี พ.ศ. 2568
หมวดหมู่:ประเทศไทยในปี พ.ศ. 2568
หมวดหมู่:การประกวดนางงามในประเทศไทย
หมวดหมู่:จังหวัดนนทบุรี
หมวดหมู่:อำเภอปากเกร็ด